CELEX: 32011D1203(01)
Language: sk
Date: 2011-12-02 00:00:00
Title: Vykonávacie rozhodnutie Komisie z  2. decembra 2011 , ktorým sa mení a dopĺňa rozhodnutie Komisie 2011/C 69/01 o prijatí finančného rozhodnutia na rok 2011 v rámci druhého akčného programu Spoločenstva v oblasti zdravia (2008 – 2013) a o kritériách výberu, udeľovania a iných kritériách týkajúcich sa finančných príspevkov na akcie tohto programu

3.12.2011   
            
            
               SK
            
            
               Úradný vestník Európskej únie
            
            
               C 353/8
            
         VYKONÁVACIE ROZHODNUTIE KOMISIE
   z 2. decembra 2011,
   ktorým sa mení a dopĺňa rozhodnutie Komisie 2011/C 69/01 o prijatí finančného rozhodnutia na rok 2011 v rámci druhého akčného programu Spoločenstva v oblasti zdravia (2008 – 2013) a o kritériách výberu, udeľovania a iných kritériách týkajúcich sa finančných príspevkov na akcie tohto programu
   2011/C 353/08
   EURÓPSKA KOMISIA,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1350/2007/ES z 23. októbra 2007, ktorým sa ustanovuje druhý akčný program Spoločenstva v oblasti zdravia (2008 – 2013) (1), a najmä na jeho článok 8 ods. 1,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „nariadenie o rozpočtových pravidlách“), a najmä na jeho článok 75,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) (ďalej len „vykonávacie predpisy“), a najmä na jeho článok 90,
   so zreteľom na rozhodnutie Komisie č. 2004/858/ES z 15. decembra 2004 zakladajúce výkonnú agentúru s názvom „Výkonná agentúra pre program verejného zdravia“, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003 (4), a najmä na jeho článok 6,
   keďže:
   
               (1)
            
            
               Rozhodnutie Komisie 2011/C 69/01 (5) bolo prijaté 22. februára 2011.
            
         
               (2)
            
            
               Mnohé z pôvodne plánovaných výziev na predloženie ponúk vygenerovali úspory alebo neboli úspešné a nebudú realizované v roku 2011. Je preto potrebné zmeniť prerozdelenie rozpočtu medzi rôzne mechanizmy financovania uvedené v bode 2 prílohy I k rozhodnutiu 2011/C 69/01, aby sa umožnilo financovanie väčšieho počtu grantov na projekty.
            
         
               (3)
            
            
               Zmeny v rozpočte pôvodne vyčlenené na osobitné opatrenia prekračujú 20 % uvedených v článku 5 rozhodnutia 2011/C 69/01, čím predstavujú podstatnú zmenu prijatého rozhodnutia o financovaní a vyžadujú si jeho zmenu a doplnenie. Finančná flexibilita v miere 20 % by sa mala uplatňovať na rozličné mechanizmy financovania.
            
         
               (4)
            
            
               Toto rozhodnutie je aj rozhodnutím o financovaní konferencie predsedníctva, ktorá sa má uskutočniť v prvej polovici roku 2012 v rámci dánskeho predsedníctva, ako sa uvádza v prílohe I bode 2.4.1 k rozhodnutiu 2011/C 69/01.
            
         
               (5)
            
            
               Rozhodnutie 2011/C 69/01 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru uvedeného v článku 10 rozhodnutia o programe,
            
         ROZHODLA TAKTO:
   Jediný článok
   Rozhodnutie 2011/C 69/01 sa mení a dopĺňa takto:
   
               1.
            
            
               Článok 5 prvý odsek sa nahrádza takto:
               Kumulatívne zmeny v rozdelení finančných prostriedkov na osobitné mechanizmy financovania uvedené v prílohe I, ktoré neprekročia 20 % maximálneho príspevku povoleného týmto rozhodnutím pre každú rozpočtovú položku, sa nepovažujú za podstatné zmeny, pokiaľ rozhodujúcim spôsobom neovplyvňujú povahu a cieľ pracovného plánu. To môže zahŕňať zvýšenie maximálneho príspevku povoleného týmto rozhodnutím až o 20 %.
            
         
               2.
            
            
               Príloha I k rozhodnutiu 2011/C 69/01 sa mení a dopĺňa takto:
               
                           a)
                        
                        
                           V bode 1.2. Zdroje sa štvrtý odsek nahrádza takto:
                           Sumy uvedené v nasledujúcich kapitolách sú orientačné. V súlade s článkom 90 ods. 4 vykonávacích predpisov sú možné nepodstatné zmeny výšky finančných prostriedkov na každý mechanizmus financovania.
                        
                     
                           b)
                        
                        
                           V bode 2.1. Granty na projekty sa prvá veta prvého odseku nahrádza takto:
                           Celková orientačná suma určená na granty na projekty sa odhaduje na 7 050 000 EUR.
                        
                     
                           c)
                        
                        
                           V bode 2.4.1. Konferencie predsedníctva – de jure monopolné postavenie sa piaty odsek nahrádza takto:
                           V rámci tohto pracovného plánu sa majú financovať tieto konferencie predsedníctva: „Fórum pre politiku v oblasti štúdia mozgu; starnutie, infarkt a Alzheimerova choroba – hľadanie inovatívnych riešení“, ktoré sa má uskutočniť v novembri 2011 v rámci poľského predsedníctva, a „Konferencia EÚ na vysokej úrovni o elektronickom zdravotníctve (eHealth)“, ktorá sa má konať v máji 2012 v rámci dánskeho predsedníctva.
                        
                     
                           d)
                        
                        
                           V bode 2.6. Verejné obstarávanie sa prvý odsek nahrádza takto:
                           Celková orientačná suma určená na verejné obstarávanie sa odhaduje na 15 353 028 EUR.
                        
                     
                           e)
                        
                        
                           V bode 3.2.1.1. Znižovanie nerovností v oblasti zdravia: príprava na akčné plány a projekty štrukturálnych fondov sa „Grant na projekty“ v zátvorkách za tretím odsekom nahrádza znením „Granty na projekty“.
                        
                     
         
      V Bruseli 2. decembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 301, 20.11.2007, s. 3.
   
      (2)  Ú. v. ES L 248, 16.9.2002, s. 1.
   
      (3)  Ú. v. ES L 357, 31.12.2002, s. 1.
   
      (4)  Ú. v. EÚ L 369, 16.12.2004, s. 73.
   
      (5)  http://ec.europa.eu/health/programme/docs/wp2011_sk.pdf